Hrvatskom Escobaru 9 godina i mora uplatiti pola milijuna eura

Nagodio se i drugooptuženi Nizozemac Mario Boet (59) te je pristao na zatvorsku kaznu u trajanju šest godina i u državni proračun treba uplatiti 250.000 eura

<p><strong>Stjepan Prnjat</strong> nagodio se na <strong>devet godina zatvora</strong> i mora u državni proračun uplatiti <strong>500.000 eura</strong>. Epilog je to velikog uskočkog predmeta koji se vodio na riječkom sudu, javlja <a href="http://www.novilist.hr/Vijesti/Crna-kronika/HRVATSKI-ESCOBAR-SE-NAGODIO-Stjepanu-Prnjatu-devet-godina-zatvora-mora-uplatiti-500.000-eura?fbclid=IwAR1DbUwjH-tXKFatcZoWlWSUNQsbGoOKeLmzqc_cV-H06EPcUzgdQGJMYiw">Novi list</a>.</p><p>Prnjata se teretilo u slučaju krijumčarenja ogroman pošiljke astronomske vrijednosti, što je lani u ožujku otkrivena u riječkoj luci. </p><p>Nagodio se i drugooptuženi Nizozemac <strong>Mario Boet (59)</strong> te je pristao na zatvorsku kaznu u trajanju šest godina i u državni proračun treba uplatiti 250.000 eura.</p><p>Osmookrivljeni Kolumbijac <strong>Albernis Trujillo Sarria</strong> također se nagodio s uskočkom tužiteljicom i pristao na zatvorsku kaznu u trajanju od tri godine i ima platiti u državni proračun 10.000 eura. </p><p>Tako je za ovu trojicu optuženika, a sada i osuđenika, potvrđena optužnica i donesene presude na temelju nagodbe.</p><p>USKOK je Prnjata optužnicom teretio da je organizirao zločinačko udruženje i u sastavu takvog udruženja radio na krijumčarenju droge namijenjene prodaji. Za organiziranje zločinačkog udruženja i šverc droge u sastavu takve grupe optužena su još dvojica, <strong>Mario Boet (59)</strong> iz Amsterdama, državljanin Nizozemske, i <strong>Damir Družinić (60)</strong>, trgovac iz Zagreba.</p><p>Osim njega i Prnjata, još su četvorica optuženih hrvatski državljani, a terete se za krijumčarenje kokaina u sastavu zločinačkog udruženja. To su <strong>Ante Lukenda (44), Filip Lukenda (40), Joz Lekaj (51) i Darko Bošnjak (57).</strong></p><p>Podsjetimo, u kontejneru, za kojeg je deklaracija kazivala da je u njemu 20 tona metalnog otpada, pronađeno je u ožujku 2018. <strong>100 kilograma kokaina</strong> čija se vrijednost, ako se uzme u obzir koliko bi se moglo zaraditi u uličnoj prodaji, procjenjuje i do <strong>15 milijuna eura</strong>. Ova zapljena spada u pet najvećih i najvrednijih otkrića pošiljka droge ikad u Hrvatskoj.</p>